Ľudovít Némethy

Ľudovít Némethy (* 29. február 1840, Budín – † 8. október 1917, Bojná) bol uhorský cirkevný historik a knihovník.

Študoval na gymnáziu v Budíne, Trnave, Bratislave, teológiu v Ostrihome, bol vysvätený za kňaza. Bol kaplanom v Szomore, v Budíne, v Budapešti-Belvárosi, bol učiteľom náboženstva v šľachtických rodinách a na učiteľskom ústave, v r. 1888 bol farárom v Ostrihome-Vizivárosi, r. 1892 bol arcibiskupským knihovníkom a od r. 1908 špirituálom šk. bratov v Bojnej.

Je autorom početných cirkevno-historických prác, z ktorých nekrológium a historický schematizmus kňazov a fár ostrihomskej arcidiecézy majú dodnes pramennú hodnotu. Prispieval do periodík Relígió, Magyar Állam, Magyar Korona, Katholikus Hetilap, Kelet Népe, Új Magayr Sion a i.

 Dielo 
 Budavár régi helyrajza, 1885
 Necrologium sacerdotum archidioecesis Strigoniensis ab anno 17371889, 1889
 Series parochiarum et parochorum archidioecesis Strigoniensis, 1894
 Adatok a kassai vértanuk történetéhez, 1899
 a i.

 Externé odkazy 
 Series parochiarum et parochorum archi-dioecesis strigoniensis ab antiquissimis temporibus usque annum MDCCCXCIV. Strigonii : Typis Gustavi Buzárovits, 1894. 1064 s.  - dostupné v Digitálnej knižnici UKB

 Zdroj 
 NÉMETHY, Ľudovít. In: 

Kategória:Osobnosti z Budapešti
Kategória:Uhorskí rímskokatolícki kňazi
Kategória:Cirkevní historici
Kategória:Slovenskí knihovníci